stanford-oval/wikipedia huggingface dataset:
Sharbat Gula
Valokuva vuodelta 1984

National Geographicin valokuvaaja Steve McCurry otti Gulasta valokuvan Nasir Baghissa Kodachrome-väridiafilmille Nikonin FM2-kameralla ja Nikkorin 105 mm:n F2.5-objektiivilla. Gula oli pakolaisleirin epävirallisen koulun oppilas. Kun McCurry oli harvoin saanut mahdollisuutta kuvata afgaaninaisia, hän tarttui heti tilaisuuteen.
Vaikka Gulan nimi ei ollut tiedossa, hänen kuvansa ilmestyi nimellä ”Afghan Girl” (”Afgaanityttö”) National Geographicin kannessa. Häntä esittävästä kuvasta, jossa hänellä on punainen huivi kietaistuna päähän ja hän tuijottaa vihreillä silmillään suoraan kameraan, tuli sekä Afganistanin konfliktin että yleisesti pakolaisten tilanteen symboli kaikkialla maailmassa. Kuva on nimetty lehden merkittävimmäksi kuvaksi.
Afgaanitytön etsintä

Afgaanitytön henkilöllisyys pysyi tuntemattomana yli 17 vuotta, sillä maa oli suljettu läntisiltä tiedotusvälineiltä Taleban-hallinnon kaatumiseen saakka vuoteen 2001. McCurry yritti useaan otteeseen 1990-luvulla turhaan etsiä häntä.
Tammikuussa 2002 National Geographicin ryhmä matkusti Afganistaniin etsimään kuvan kohteena ollutta henkilöä. Kun McCurry kuuli, että Nasir Baghin leiri suljettaisiin pian, hän kyseli siellä vielä olevilta, joista yksi tunsi Gulan veljen ja lähetti sanan Gulan kotikaupunkiin. Samaan aikaan useat naiset ilmoittautuivat kuvan henkilöksi, ja muutamat nuoret miehet väittivät Gulaa vaimokseen.
Ryhmä löysi vihdoin Gulan, joka oli silloin kolmissakymmenissä, Afganistanin syrjäseuduilta, jonne hän oli palannut leiriltä vuonna 1992. Hänen henkilöllisyytensä vahvistettiin biometrisin menetelmin tunnistamalla silmäterän kuvio. Hän muisti hyvin elävästi kuvaustilanteen, sillä hänet oli kuvattu vain kaksi kertaa elämänsä aikana, vuonna 1984 ja kun hän tapasi McCurryn uudestaan. Hän ei ollut nähnyt kuvaa ennen tammikuuta 2003.
Kuvia hänestä nykyaikana julkaistiin National Geographicissa huhtikuun 2002 kansijutussa, ja hänestä on tehty televisiodokumentti Search for the Afghan Girl, joka esitettiin maaliskuussa 2002. Kun hänet oli tunnistettu, National Geographic perusti Afgaanityttöjen rahaston, joka on hyväntekeväisyysjärjestö, jonka tavoitteena on afgaanityttöjen ja nuorten naisten koulutuksen edistäminen. Vuonna 2008 rahaston tehtävää laajennettiin käsittämään myös pojat, ja sen nimeksi tuli Afgaanilasten rahasto.
Myöhempiä vaiheita

Gula avioitui 1980-luvun lopussa Rahmat Gulin kanssa ja palasi kotimaahansa vuonna 1992. Gula sai kolme tytärtä, Robinan, Zahidan ja Alian. Neljäs kuoli pikkulapsena. Gula on toivonut, että hänen tyttärensä saisivat käydä koulua, mihin hänellä itsellään ei ollut mahdollisuuksia.
Myöhemmin Gula palasi pakolaisena Pakistaniin, josta hänet karkotettiin 7. marraskuuta 2016. Afganistanin silloinen presidentti Ashraf Ghani toivotti Gulan tervetulleeksi takaisin kotimaahansa ja lupasi hänelle asunnon. Vuonna 2021 Taliban kaappasi vallan Afganistanissa, jolloin Gula sai turvapaikan Italiasta.
Aiheesta muualla

Debra Denker, "Along Afghanistan's War-torn Frontier" osa artikkelista kesäkuulta 1985 (englanniksi)
Sharbat Gula Internet Movie Databasessa (englanniksi)
Kansijuttu (englanniksi)
Afgaanityttö ennen ja jälkeen (1984 ja 2002) - National Geographic (englanniksi)
Skjold

Skjold voi tarkoittaa seuraavia:
Skjold, taajama Målselvin kunnassa Norjassa
Skjold, entinen Norjan kunta ja nykyinen taajama Vindafjordin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Skjold”, voi hakea sivunnimihaulla, laajalla sivunnimihaulla tai tekstihaulla.
Savuke

Kaksi tehdasvalmisteista savuketta.
Savukerasioita, joissa on lain vaatimuksen mukaiset varoitustekstit.
Savuke on yleisin tupakkatuote ja tavallisin tapa tupakoida. Kaikkien savukkeiden pääainesosa on tupakka eli virginiantupakan (Nicotiana tabacum) kuivatut lehdet. Useita muita ainesosia lisätään tupakkaan, kuten kosteudensäilyttäjiä, säilöntäaineita, ammoniakkia ja merkkikohtaisia aromeja. Korjattu tupakka säilötään kontrolloituihin tiloihin, jossa sitä kypsytetään jopa vuosia. Useimmat tupakoitsijat ostavat savukkeensa valmiiksi tehtaassa käärittyinä ja pakkaukseen pakattuna, mutta ne voi myös kääriä itse. Itse käärittyä savuketta kutsutaan arkikielessä sätkäksi. Savukkeeseen tarvitaan rouhittua tupakkaa ja savukepaperia sekä tavanomaisesti filtteri eli selluloosa-asetaatista valmistettu suodatinosa. Vielä 1940-luvulla poltettiin maailmassa valtaosin filtterittömiä savukkeita, kunnes 1950-luvun mittaan suodatinsavukkeiden osuus nousi sekä Yhdysvalloissa että Suomessa ja monissa muissa maissa yli 50 prosentin.
Suomessa tupakkatuotteiden hallussapito on kielletty alle 18-vuotiailta.
Tuotanto

Savukkeiden valmistus on nykyaikana nopeaa koneellista toimintaa. Savukkeita tuottavat koneet pystyvät valmistamaan tuhansia savukkeita minuutissa. Tuotantolinjalla savukepaperi kääritään tupakan ympärille ja siitä saadaan yksi pitkä savuke, joka pilkotaan pienempiin osiin ja niihin lisätään suodattimet päihin. Lopulta laatu tarkastetaan ja savukkeet säilötään tupakka-askeihin, jotka vuorataan aromit säilövällä sellofaanipaperilla.
Itse käärittävä savuke eli sätkä voidaan kääriä käsin tai erityisellä savukekoneella, jolla savukepaperi saadaan kierrettyä irtotupakan ja suodattimen ympärille. Savukkeita voi tehdä myös hylsykoneella irtotupakasta ja savukehylsyistä. Hylsykoneella tehty savuke näyttää tehdasvalmisteiselta, vain ilman tunnettua merkkiä ja eri tupakalla.
Terveysvaikutukset

Savukkeesta tuleva savu sisältää noin 4 000 erilaista kemikaalia, joista noin 50 on syöpää aiheuttavia. Savukkeen savu sisältää muun muassa terva-aineita, häkää, arseenia, syanidia, asetonia, metanolia, kadmiumia, lyijyä, elohopeaa ja radioaktiivisia aineita, kuten radioaktiivinen polonium 210, mutta näiden pitoisuudet ovat erittäin pieniä. Savukkeissa oleva nikotiini aiheuttaa voimakkaan riippuvuuden säännöllisesti käytettynä. Tupakointi aiheuttaa erityisesti keuhkosyöpää, mutta myös kohdunkaulan, haiman, munuaisten, suun, huulien, kurkunpään, ruokatorven ja virtsarakon syövän vaara on suurempi tupakoijilla. Tupakointi myös lisää riskiä sairastua sydän- ja verisuonitauteihin, mikä selittyy muun muassa sillä, että nikotiini supistaa verisuonia, jolloin verenkierto heikkenee, verenpaine kohoaa ja veritulppia syntyy herkemmin.
Kevytsavukkeet

Kevytsavukkeet ovat yhtä vahingollisia kuin normaalit savukkeet, koska valmistajat ovat muokanneet savun hiukkaskokoa, happamuutta ja makua niin, että tupakan savua ja sitä myötä tervaa voi imeä aiempaa enemmän keuhkoihin. Kevytsavukkeet ovat myös verisuonille yhtä epäterveellisiä kuin normaalit savukkeet. Nykyisin Suomessa ei saa mainostaa savukkeita kevytsavukkeina.
Sähköinen savuke

Sähköinen savuke on kiinalaisen SBT-yhtiön kehittämä. Yhtä savuketta voi käyttää useita kertoja, sillä siinä käytetään vaihdettavia nikotiiniampulleja sekä ladattavaa akkua. Ampullien sisältämä nikotiinipitoinen neste höyrystetään sähkövastuksen avulla, ja höyry imetään henkeen tupakansavun tapaan.
Mentolisavuke

Menthol-savuke eli mentolisavuke on savuke, johon on lisätty mentolia.
Jäteongelma

Poltettua savuketta kutsutaan kansanomaisesti tumpiksi. Yleisimmin siihen jää käytetty on suodatinosa eli filtteri, joka tavallisimmin on kirkkaan valkoista asetyloitua selluloosaa. Pidä saaristo siistinä -yhdistyksen projektikoordinaattori Anna von Zweygbergkin mielestä siitä tehdyt suodattimet eivät varsinaisesti maatuneet, vaan hän kutsui käsitystä hajoamisesta "vanhanaikaiseksi" ja lopputulosta mikromuovihiukkasiksi.
Terminä mikrobien toimesta tapahtuvana biohajoamisena voidaan pitää joko materiaalin hajoamista ja riittävää massan menetystä, tai aineen sen muuttumista hiilidioksidiksi, metaaniksi, organismien solujen rakennusaineiksi ja muiksi biologisiksi tuotteiksi. Vuoden 2011 kirjallisuuskatsauksessaan Puls, Wilson ja Hölter tarkastelivat asiaa pääasiassa massan menetyksen kautta.
Asetylointi vaikeuttaa selluloosan käyttämistä mikro-organismien ravinnoksi, vaikka selluloosa-asetaatti onkin altis sekä UV-säteilyn, että maaperän entsyymien vaikutukselle. Ennen 1980-lukua selluloosa-asetaatti-polymeeriä pidettiin täysin biohajoamattomana, sillä homeen tapaiset sellulaasi-entsyymiä käyttävät ja sen avulla selluloosaa ravinnokseen hajottavat organismit eivät kyenneet siihen. Myöhemmin deasetylointiin kykeneviä asetyyliesteraasientsyymejejä todettiin monissa mikro-organismeissa ja 1987 Northrop and Rowe havaitsivat tutkimuksessaan selluloosa-asetaatti-kuitujen hajoavan maaperänäytteessä kokonaan noin puolessa vuodessa. Niinpä 2010 selluloosa-asetaattia pidettiin biohajoavana.
Toinen tie suodattimien hajoamiselle on ultraviolettisäteilyn kautta. Selluloosa-asetaatti ei kuitenkaan puhtaana absorboi kovinkaan merkittävästi auringonvaloa, sillä se vaatii 280 nm lyhyempiä aallonpituuksia. Monien kuluttajatuotteiden valkaisuun käytetty titaanioksidi kuitenkin parantaa absorptiota ratkaisevasti. UV-säteily voi rikkoa pintaa, mikä antaa maaperän entsyymeille tehokkaampaan hajottamiseen. Muita 2010 katsauksessa mainittuja ja patentoituja ideoita olivat kuitujen pinnan hydrolysointi, niiden käsittely orgaanisilla typpiyhdisteillä, niiden polarisaation manipulointi, niiden valonläpäisyn parantaminen, polyetyleeniglykolilla käsittely ja paljon muita.
Sittemmin on alettu markkinoimaan myös luonnossa helpommin hajoavia filttereitä, kuten käsittelemättömästä selluloosasta valmistettu Rizla Natura.
Tupakan mainostaminen

Tupakan mainostaminen kiellettiin Suomessa 1978 ja EU:ssa 2005.
Aiheesta muualla

Kuvia tai muita tiedostoja aiheesta savukkeet Wikimedia Commonsissa
Kent Silver Menthol -kevytsavukkeita, joissa on 0,4 mg nikotiinia savuketta kohti.
Tupakantumppeja
Skins (vuoden 2011 televisiosarja)

| Skins |
| --- | --- |

Tyyli:  draama
Kestoaika:  42 minuuttia
Luoja(t):  Bryan Elsley Jamie Brittain
Pääosissa:   Sofia Black-D'Elia  James Newman  Ron Mustafaa  Daniel Flaherty  Jesse Carere  Camille Cresencia-Mills  Britne Oldford  Rachel Thevenard  Eleanor Zichy 
Alkuperämaa:   Yhdysvallat
Alkuperäiskieli:  englanti
Verkko:   MTV
Esitetty:  17. tammikuuta 2011  – 21. maaliskuuta 2011
Tuotantokausia:  1
Jaksoja:  10
Ikäraja:  
Tuotanto
Ohjaaja(t):  Scott Smith  Samir Rehem
Aiheesta muualla
IMDb 
Skins on yhdysvaltalais-kanadalainen draamasarja. Se on uudelleenversiointi samannimisestä brittiläisestä televisiosarjasta. Sarjan ensimmäinen jakso esitettiin MTV-kanavalla 17. tammikuuta 2011 Yhdysvalloissa sekä Movie Central- ja The Movie Network-kanavilla Kanadassa. Ikäraja vaihtelee Suomessa jaksoittain. Yleisimpiä ovat K-13 ja K-11.
Aiheesta muualla

Skins (vuoden 2011 televisiosarja) Internet Movie Databasessa (englanniksi)
Simon Sundström

| Simon Sundström |
| --- | --- |
 Simon Sundström seuraa kuvassa maanmiestään Kalle Berglundia. Kuva vuodelta 2019.
Henkilötiedot
Syntynyt: 4. helmikuuta 1998 (ikä 26) Ruotsi
Yleisurheilija
Laji:  kestävyysjuoksu
Seura:  IFK Lidingö
 Tietolaatikko päivitetty 10. heinäkuuta 2021 
| Mitalit> Maa:   Ruotsi.Miesten yleisurheilu.U23 EM-kilpailut  | Mitalit> Maa:   Ruotsi.Miesten yleisurheilu.U23 EM-kilpailut  | Mitalit> Maa:   Ruotsi.Miesten yleisurheilu.U23 EM-kilpailut  | Maa:   Ruotsi> Miesten yleisurheilu. |
| --- | --- | --- | --- |
|  Pronssia | Gävle 2019 | 3 000 m estej |  |
Simon Sundström (s. 4. helmikuuta 1998 Ruotsi) on ruotsalainen keskipitkien ja pitkien matkojen juoksija. Parhaan menestyksen hän on saavuttanut 3000 metrin estejuoksussa.
Simon Sundström esiintyi ensi kerran kansainvälisillä kentillä vuoden 2015 nuorten MM-kisoissa Kolumbian Calissa lajinaan 2 000 metrin estejuoksu. Hän putosi tällöin jo alkuerissä. Kaksi vuotta myöhemmin hän oli mukana alle 20-vuotiaiden EM-kisoissa Italian Grossetossa ja eteni loppukilpailuun sijoittuen kuudenneksi. Vuonna 2019 käytiin alle 23-vuotiaiden EM-kisat Ruotsin Gävlessä, joissa hän nousi palkintopallille sijoittuen pronssille.
Sundström saavutti ensimmäisen Ruotsin mestaruuden 3 000 estejuoksussa kaudella 2019. Kausilla 2020, 2021 ja 2023 hän uusi mestaruutensa. Hän voitti 10 000 metrin Ruotsin-mestaruuden 2022. Hän juoksi kesäkuun alussa 2021 ennätyksekseen 8.21,50 Espanjan Huelvassa, jolla ajalla hän on nousi Ruotsin kaikkien aikojen 3 000 esteiden tilastossa viidenneksi ja samalla alitti myös Tokion olympialaisten valintarajan. Vuodelle 2021 siirretyissä Tokion olympialaisissa hän karsiutui estejuoksun alkuerissä. Hän karsiutui estejuoksun alkuerissä myös Münchenin EM-kilpailuissa 2022. Hän sijoittui vuonna 2023 Istanbulin EM-hallikilpailuissa 3 000 metrillä 13:nneksi ja Budapestin MM-kilpailuissa 3 000 metrin estejuoksussa 15:nneksi.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 800 metrin juoksu | 1.53,33 | Göteborg | 1. heinäkuuta 2018 |
| 1 000 metrin juoksu | 2.30,22 | Göteborg | 5. syyskuuta 2015 |
| 1 500 metrin juoksu | 3.40,45 | Sollentuna | 11. kesäkuuta 2023 |
| 3 000 metrin juoksu | 8.09,61 | Göteborg | 18. elokuuta 2018 |
| 5 000 metrin juoksu | 13.34,73 | Tukholma | 18. toukokuuta 2023 |
| 10 000 metrin juoksu | 28.34,82 | Stanford, Yhdysvallat | 21. huhtikuuta 2023 |
| 3 000 metrin estejuoksu | 8.18,09 | Zagreb, Kroatia | 10. syyskuuta 2023 |
Skjelfjorden

| Skjelfjorden |
| --- | --- |
Sijainti:  Nordlandin lääni, Norja
Merialue:  Norjanmeri, Atlantin valtameri
Skjelfjorden on Flakstadøyan saarella, Norjan Lofooteilla sijaitseva vuono. Vuono on kokonaan Flakstadin kunnan alueella.
Vuonon itäpuolella oleva vuorenharja on jopa yli 900 metriä korkea (Stjerntinden, 934 metriä merenpinnan tasosta). Länsipuolen huiput ovat matalampia jääden alle 500 metrin korkuisiksi.
Serbian sosialistinen puolue

| Serbian sosialistinen puolue> Социјалистичка партија Србије Socijalistička partija Srbije |
| --- | --- |
  
Perustettu:  17. heinäkuuta 1990
Johto:   Ivica Dačić (pj.) 
Ideologia:  demokraattinen sosialismi sosiaalidemokratia 
Poliittinen kirjo:  keskusta-vasemmisto vasemmisto
Toimisto:  Studentski trg 15 11000 Belgrad
Kansalliskokous:  44 / 250
Kokous:  12 / 120
Kokous:  11 / 110
Kotisivu:  www.sps.org.rs (serbiaksi)
Infobox OKNimi-testi OK: 
Serbian sosialistinen puolue (serb. Социјалистичка партија Србије, Socijalistička partija Srbije, lyh. СПС, SPS) on serbialainen poliittinen puolue. Puolueen perusti 17. heinäkuuta 1990 Slobodan Milošević.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (serbiaksi)
Silén

Silén on muun muassa seuraavien suomalaisten henkilöiden sukunimi:
Amanda Silén, myöh. Amanda Kaarlonen (s. 1852), näyttelijä ja oopperalaulaja
Ann-Christine Nyström-Silén (1944–2022), iskelmälaulaja
Bengt Silén (1930–2017), maanviljelijä ja yritysjohtaja, maanviljelysneuvos
Gustaf Adolf Silén (1839–1899), maanviljelijä ja valtiopäivämies
Johan Silén (1869–1949), kilpapurjehtija ja olympiamitalisti
Markku Silén (s. 1956), yritysjohtaja
Micke Silén (s. 1953), mainonnan suunnittelija ja copywriter
Oskar Silén (s. 1973), näyttelijä, ohjaaja ja muusikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sinun käskystäsi

| Sinun käskystäsi The Road |
| --- | --- | --- |

Studioalbumin tiedot
 Äänitetty : Fantom Studio
 Julkaistu: 2011
 Formaatti: CD
 Tuottaja(t): The Road Production Oy
 Tyylilaji: gospel rock
 Kesto: 38.44
 Levy-yhtiö: omakustanne
The Roadin muut julkaisut
| The Road 1981‎–2001 2001 | Sinun käskystäsi 2011 |   |
Sinun käskystäsi on alkujaan kankaanpääläisen The Road -yhtyeen tekemä, järjestyksessään yhdeksäs studiolevy. Lukuun ei sisälly kahden ensimmäisen levyn remasteroitu Tupla-CD-julkaisu. Edellisten levyjen tapaan tämäkin on omakustanne.
"Sinun käskystäsi -albumi on The Roadia parhaimmillaan. Levy tarjoaa vajaan neljänkymmenen minuutin verran toinen toistaan tarttuvampia melodioita ja energisyyttä. Melodioista löytyy myös lempeyttä.
Kitarointi on jykevää ja rumpumättö kiivasta, koskettimet tuovat kuulautta. The Road on ollut samassa kokoonpanossa vuodesta 1985; soitto on tälläkin levyllä saumatonta. Raikka Hakamäen särmikäs rock-ääni tuo kokonaisuuteen ratkaisevan tärkeän lisän."
Kappaleet

Kappaleiden sanoituksista on vastannut Antti Saarenketo, sävellyksistä Raikka Hakamäki ja sovituksista Raikka Hakamäki ja Jussi Pyysalo.
Tie – 3.50
Petetty – 3.27
Sinun käskystäsi – 3.50
Lahja – 2.41
Kuiskaus – 4.11
Rakkauden liekki – 3.45
Hän saapui – 3.45
Vasten tuulta – 4.15
Maailman tuulet – 4.15
Tuolla puolen – 4.36
Kokoonpano

Raikka Hakamäki ‎– kitara ja laulu
Timo Vettenranta ‎– basso
Ari Vettenranta ‎– rummut
Jussi Pyysalo‎ – kosketinsoittimet ja taustalaulu
Minna Pyysalo ‎– taustalaulu
Sami S. Asp ‎– taustalaulu
Arvostelut

Keskisuomalainen: positiivinen
Shadow of the Tomb Raider

| Shadow of the Tomb Raider |
| --- | --- |
 Pelin Xbox One-version kansikuva.
Kehittäjä:  Eidos Montréal
Julkaisija:  Square Enix
Jakelija:  Humble Store, Google Stadia, Steam, PlayStation Store, Microsoft Store ja Epic Games Store
Pelisarja:  Tomb Raider
Julkaistu:   14. syyskuuta 2018
Lajityyppi:  toimintaseikkailupeli
Pelimuoto:  yksinpeli
Ikäluokitus:  PEGI: 18
Alusta:  Linux, macOS, PlayStation 4, Windows, Xbox One
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Shadow of the Tomb Raider on Eidos Montréalin kehittämä ja Square Enixin julkaisema toimintaseikkailupeli, joka julkaistiin vuonna 2018 PlayStation 4-, Windows- ja Xbox One -alustoille. Peli on julkaistu Linuxille ja macOS:lle 5. marraskuuta 2019.
Peli kuuluu Tomb Raider -sarjaan ja on jatkoa vuoden 2015 Rise of the Tomb Raider -pelille. Peli on kolmas osa Lara Croftin taustatarinan kertovissa peleissä ja trilogian päätösosa.
Pelaaminen

Kuten edeltäjänsäkin, peli on kolmannen persoonan näkökulmasta pelattava toimintaseikkailupeli. Uiminen on täysin uudistettu, sillä Lara pystyy nyt pitämään hengitystään veden alla pidemmän aikaa ilmataskujen tuomisen vuoksi. Lara myös kykenee menemään kallioita alas köyden avulla. Viekkaus on tärkeä osa peliä, sillä Lara pystyy irtautumaan taistelusta, kun hän poistuu vihollisten näkökentästä. Edeltäjiensä tapaan peli antaa pelaajille mahdollisuuden metsästää villieläimiä, tehdä käsityömateriaaleja kerätyistä resursseista, ratkaista pulmia ja tutkia valinnaisia hautoja.
Kehitys

Shadow of the Tomb Raiderin kehitys alkoi vuonna 2015, vähän ajan kuluttua Rise of the Tomb Raiderin julkaisusta. Toisin kuin aiemmat pääasiassa Crystal Dynamicsin kehittämät uuden Tomb Raider -trilogian pelit, Shadow of the Tomb Raiderin pääasiallinen kehittäjä oli Eidos-Montréal, siinä missä Crystal Dynamics tarjosi lisäapua kehitykseen. Vaikka studio oli tukenut kehitystä aiemmissa uuden Tomb Raider -trilogian peleissä, tällä kertaa Crystal Dynamics vaihtoi roolia. Tästä vaihdoksesta johtuen sekä Eidos-Montréalin että Crystal Dynamicsin henkilökunnan oli sopeuduttava, ja Eidos-Montréal koki "kasvukipuja" siirtyessään tukevasta roolista johtavaan kehitystehtävään. Samoin kuin Deus Ex -sarjan ja Thiefin kanssa, Eidos-Montréal ensiksi hankki syvällisen ymmärryksen sarjan peruselementeistä, minkä jälkeen se ryhtyi kehittämään peliä sekä aiempien pelien että omien suunnittelufilosofioidensa avulla.
Shadow of the Tomb Raider käyttää alkujaan Crystal Dynamicsin tekemää Foundation-pelimoottoria. Kyseessä on sama pelimoottori kuin Rise of the Tomb Raiderissa, mutta Eidos Montreal teki siihen erilaisia parannuksia.
Eidos Montreal arvioi pelin kehityskustannusten olleen 75–100 miljoonaa dollaria, josta markkinointi- ja promotointibudjetti oli 35 miljoonaa dollaria, tehden siitä studion kaikkien aikojen suurimman projektin. Studion johtaja David Anfossi myönsi projektin olevan iso nykyajan pelimarkkinoilla ja sen tuli olla tuottava. Kustannukset huomioiden Eidos Montreal pyrki tuomaan kokeellisia elementtejä moninpelimahdollisuuksiin pidentääkseen pelin ikää käyttämällä "pelit palveluna" -lähestymistapaa, jotta peli voisi olla tuottava julkaisunsa jälkeen ja luoda laajan pelaajayhteisön. Kehitystyö saatiin valmiiksi 24. heinäkuuta 2018, jolloin Eidos-Montreal vahvisti pelin olevan julkaisuvalmis.
Vastaanotto

Peli on saanut IGN:n arvostelussa arvosanaksi 9/10.
Pelaaja antoi  Shadow of the Tomb Raiderille arvosanaksi 9/10. Pelin käsikirjoituksen ei nähty menneen "helpoimman kautta", ja dialogi nähtiin uskottavana. Pelin hautoja kehuttiin monipuolisuudesta ja visuaaliseta vaikuttavuudesta, joskin niiden tarjoama haaste nähtiin vaihtelevana. Graafisesti pelin sanottiin olevan "loogisesti kolmikon näyttävin", ja äänimaailma oli "verrattomasti toteutettu", luoden "suurinta tunnelmaa". Verrattuna aiempiin sarjan peleihin, "Shadow of the Tomb Raider tuntuu siirtävän tunnelmaa sekä toiminnan ja pulmanratkonnan rytmitystä enemmän alkuperäisten Tomb Raiderien suuntaan." Pelistä sanottiin lopuksi "Mitään mullistavia uudistuksia peli ei sinänsä tee totuttuun toimintaseikkailukaavaansa, mutta mikäli sarjan mukana on viihtynyt allekirjoittaneen tavoin hymyssä suin tähänkin asti, voi mukaan loikata huolella."
Ääninäyttelijät

| 0 | 1 | 2 |
| --- | --- | --- |
|  Camilla Luddington  | … |  Lara Croft   |
|  Earl Baylon  | … |  Jonah   |
|  Carlos Leal  | … |  Dr. Dominguez   |
|  Erika Soto  | … |  Abby   |
|  Patricia Velasquez  | … |  Unuratu   |
|  Kamran Lucas  | … |  Etzli   |
Aiheesta muualla

Shadow of the Tomb Raider MobyGamesissa (englanniksi)
Shadow of the Tomb Raider Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shadow of the Tomb Raider
Käännös suomeksi
Severi Kymäläinen

Severi Kymäläinen (s. 21. maaliskuuta 1991 Tampere) on suomalainen suunnistaja, joka edustaa seuratasolla Tampereen Pyrintöä. Trentinon MM-kilpailuissa 2014 Kymäläinen oli mukana kuudenneksi sijoittuneessa sprinttiviestijoukkueessa ja henkilökohtaisen sprintin 24. Myös Invernessin MM-kilpailuissa 2015 Kymäläinen oli mukana sprinttiviestissä kuudenneksi sijoittuneessa joukkueessa. Vuonna 2018 hän saavutti sprintin SM-hopeaa. Kangasalla vuonna 2019 järjestetyssä Jukolan Viestissä Kymäläinen suunnisti toisen osuuden Tampereen Pyrinnön kolmanneksi sijoittuneessa joukkueessa.
Somersalmi

Somersalmi voi tarkoittaa:
Aili Somersalmi (1891–1962), näyttelijä
Aune Somersalmi (1902–1984), näyttelijä ja oopperalaulaja
Urho Somersalmi (1888–1962), näyttelijä
Yrjö Somersalmi (1885–1929), näyttelijä ja oopperalaulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Somersalmi”, voi hakea sivunnimihaulla, laajalla sivunnimihaulla tai tekstihaulla.
Simpsonit (20. tuotantokausi)

Simpsoneiden 20. tuotantokausi (2008–2009) käynnistyi Yhdysvalloissa vuoden 2008 syksyllä.
20. tuotantokaudella alettiin esittää uutta introa jaksosta ”Silmä silmästä” (Take My Life, Please) lähtien. Samalla sarjaa alettiin esittää teräväpiirtona ja kuvasuhteeksi vaihtui 16:9. Suomessa kautta alettiin esittää keväällä 11. toukokuuta 2010 lähtien Subilla. Kauden ensimmäinen jakso esitettiin ennakkoon 25. joulukuuta 2009.
Sorbiers

Sorbiers voi tarkoittaa:
Sorbiers, kunta Hautes-Alpesin departementissa
Sorbiers, kunta Loiren departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sorbiers”, voi hakea sivunnimihaulla, laajalla sivunnimihaulla tai tekstihaulla.